cyanic-selkie/wikianc huggingface dataset:
Delirium tremens
Syy
Alkoholi lamauttaa hermosoluja tehostamalla GABA-välittäjäaineen vaikutusta GABA-A-reseptoreiden toimintaan ja samalla vähentämällä sen vastavaikuttajan glutamaatti-välittäjäaineen vaikutusta NMDA-reseptoreissa (GABA jarruttaa hermosolujen toimintaa ja glutamaatti kiihottaa). Pitkäaikainen alkoholinkäyttö aiheuttaa toleranssin kehittymiseen alkoholin lamauttaville vaikutuksille, joka ilmenee GABA-A-reseptoreiden määrän vähentymisenä ja samanaikaisena NMDA-reseptoreiden herkkyyden lisääntymisenä. Alkoholinkäytön äkillinen lopettaminen aiheuttaa tällöin kiihottavien välittäjäaineiden ylijäämän hermostoon eli "yliaktiivisuustilan", jonka kliinisinä merkkeinä ovat vieroitusoireet ja kouristelut. Toistuvat vieroitusoireet johtavat lisääntyneeseen alttiuteen sairausjaksoille, minkä seurauksena juomishimo ja vieroitusoireet vaikeutuvat ja alttius kouristuksille sekä delirium tremensille lisääntyvät.
Hoito
Juoppohulluuden hoito tapahtuu yleensä yleissairaalassa, ja usein käytetään lääkkeitä, kuten bentsodiatsepiinia ja haloperidolia.
Delirium tremensin aiheuttama kuolleisuus on nykyisin noin 5–15 %. Kuolemat johtuvat yleensä hengitysvajauksesta tai rytmihäiriöstä. Ennen delirium tremensin nykyisten, suhteellisten tehokkaiden hoitomenetelmien kehittämistä sairauden aiheuttama kuolleisuus oli jopa 35 %.
Göran Wahlenberg
Göran Wahlenberg (1. lokakuuta 1780 Skarphyttan, Värmlanti, Ruotsi – 22. maaliskuuta 1851 Upsala, Ruotsi) oli ruotsalainen kasvitieteilijä ja maantieteilijä. Hän opiskeli Uppsalan yliopistossa, sai vuonna 1806 lääketieteen tohtorin arvon ja toimi myöhemmin kasvi- ja lääketieteen professorina.
Wahlenberg oli merkittävä vaikuttaja varsinkin kasvimaantieteen alalla. Hänen julkaisujensa joukkoon lukeutuu Flora lapponica (1812) ja muita Pohjois-Ruotsin kasvimaailmaa käsitteleviä teoksia.
Sulokellojen (Wahlenbergia) suku on nimetty Göran Wahlenbergin mukaan.
Wahlenbergin nimeämien kasvien tieteellisen nimen perässä käytetään auktorilyhennettä Wahlenb..
Leo Uusimäki
Leo Viljami Uusimäki (s. 30. kesäkuuta 1998 Vantaa) on suomalainen kymmenottelija. Hän edustaa Kenttäurheilijat-58:aa ja hänen valmentajanaan toimi vuoteen 2020 Pekka Kelonurmi ja sittemmin Jaakko Erkinheimo.
Kalevan kisoista Uusimäki on saavuttanut kymmenottelun kultaa vuonna 2021, hopeaa vuosina 2018 ja 2020 sekä pronssia 2019. Lisäksi hän on ollut mukana viestijuoksun SM-kilpailuissa voittamassa 4 × 400 metrin viestijuoksusta kultaa vuosina 2017 ja 2021 sekä pronssia 2016 ja 2019 sekä 4 × 800 metrin viestijuoksusta pronssia vuonna 2017. Sisäratojen SM-kilpailuissa hän on saanut seitsenottelussa kultaa 2020 ja viestissä pronssia 2020.
Uusimäki sijoittui Gävlen alle 23-vuotiaiden EM-kilpailuissa 2019 kymmenottelussa 15:nneksi jäätyään pituudessa ilman tulosta.
Uusimäellä on taustaa myös voimistelusta ja hiihdosta. Kymmenottelussa Uusimäen vahvimpia lajeja ovat 400 metriä ja seiväshyppy, heikoimpia heittolajit. Hän kävi Sottungan lukion.
Toni Ahlqvist
Toni Ahlqvist (s. 1973) on suomalainen maantieteilijä ja tulevaisuudentutkija, joka on toiminut Turun yliopiston Tulevaisuuden tutkimuskeskuksen tutkimusjohtajana ja professorina vuodesta 2018 lähtien. Hän väitteli filosofian tohtoriksi maantieteestä Turun yliopistossa vuonna 2008. Hän on työskennellyt aiemmin VTT:n tutkijana ja Oulun yliopiston aluepolitiikan ja -kehityksen professorina.
Nikita Krjukov
Nikita Valerjevitš Krjukov (s. 30. toukokuuta 1985) on venäläinen uransa lopettanut maastohiihtäjä, joka oli erikoistunut sprinttiin. Hän on olympiavoittaja ja kolminkertainen maailmanmestari.
Arvokilpailut
Krjukov sijoittui Liberecin MM-kilpailuissa 2009 parisprintissä neljänneksi. Vancouverin olympialaisissa 2010 hän voitti perinteisen sprintissä kultaa. Oslon MM-kilpailuissa 2011 hän sai Aleksandr Panžinskin kanssa pronssia parisprintissä. Hän voitti maailmanmestaruuden perinteisen hiihtotavan sprintissä Val di Fiemmessä 2013. Krjukov voitti maailmanmestaruuden Val di Fiemmessä myös parisprintistä. Hänen parinaan hiihti Aleksei Petuhov. Sotšin olympialaisissa 2014 hän saavutti perinteisen hiihtotavan parisprintissä hopeaa Maksim Vylegžaninin kanssa ja sijoittui vapaan hiihtotavan sprintissä 13:nneksi. Falunin MM-kilpailuissa 2015 hän sai Aleksei Petuhovin kanssa hopeaa vapaan hiihtotavan parisprintissä ja oli perinteisen hiihtotavan sprintissä neljäs. Lahden MM-hiihdoissa 2017 hän saavutti yhdessä Sergei Ustjugovin kanssa kultaa perinteisellä hiihdetystä parisprintistä.
Krjukov menetti Sotšin olympialaisten parisprintin hopeamitalin, kun hänen parinsa Maxim Vylegzanin jäi kiinni jo aiemmin dopingista. Vuoden 2017 joulukuussa myös Krjukov jäi kiinni dopingista ja sai elinikäisen kilpailukiellon olympialaisiin. Urheilun kansainvälinen välitystuomioistuin kumosi heidän hylkäyksensä helmikuussa 2018 ja Krjukovkin sai takaisin hopeasijoituksensa.
Maailmancup
Maailmancupissa Krjukov on kilpaillut kaudesta 2006–2007 lähtien. Hän sijoittui ensimmäisen kerran kymmenen parhaan joukkoon oltuaan viides perinteisen hiihtotavan sprintissä Kuusamossa joulukuussa 2007. Hän sijoittui kolmanneksi perinteisen tyylin sprintissä Kuusamossa marraskuussa 2009 ja Otepäässä tammikuussa 2010 sekä vapaan tyylin sprintissä Rybinskissä tammikuussa 2010. Hän voitti perinteisen tyylin sprinttikilpailun maailmancupin finaalitapahtumassa Tukholmassa 17. maaliskuuta 2010. Kaudella 2010–2011 hän oli kolmas Otepään perinteisen hiihtotavan sprintissä.
Kaudella 2011–2012 Krjukov sijoittui toiseksi perinteisen hiihtotavan sprintissä Kuusamon maailmancupin avaustapahtumassa ja kolmanneksi perinteisen sprintissä Lahdessa. Tour de Skillä hän voitti Oberstdorfin perinteisen hiihtotavan sprintin. Kaudella 2012–2013 hän voitti Ruka triplan sprinttikilpailun. Canmoren vapaan ja Drammenin perinteisen sprinteissä hän oli kolmas. Sprintticupissa hän sijoittui kolmanneksi. Kaudella 2013–2014 Krjukov voitti Asiagon perinteisen hiihtotavan sprintin ja Nové Měston perinteisen hiihtotavan parisprintin Maksim Vylegžaninin kanssa. Sprintticupissa hän oli viides. Helmikuussa 2016 hän voitti perinteisen hiihtotavan sprintin Tukholmassa.
Muut kilpailut
Krjukov lopetti uransa maastohiihtäjänä keväällä 2019.
Åttopojat
Åttopojat on tunnettujen suomalaisten yritysjohtajien ja yhteiskunnallisten vaikuttajamiesten muodostama harrastelijayhtye, joka on tehnyt useita huumorimusiikkialbumeja. Ne sisältävät sekä jäsenten omia sävellyksiä ja sanoituksia että tunnettuja muiden tekijöiden kappaleita. Åttopojat harjoittaa myös hyväntekeväisyyttä: esimerkiksi vuonna 2004 julkaistun lastenlevyn tuotot ohjattiin SOS-lapsikylät ry:lle, ja levy lahjoitettiin jokaiseen Suomen päiväkotiin.
Yhtyeen jäsenet käyttävät heidän oikeiden nimiensä anagrammeista muodostuvia taiteilijanimiä, joiden taakse kätkeytyvät muun muassa Nokian ja Ylen entinen johtaja Lauri Kivinen, kirjailija ja Nokian entinen toimitusjohtaja Kalle Isokallio, Talouselämä-lehden entinen päätoimittaja Pekka Seppänen, toimittaja Jan Erola sekä kokoomuspoliitikot Ilkka Suominen ja Iiro Viinanen.
Diskografia
Lähde: Discogs
Peltosaaren kosteikkopuisto
pienoiskuva|Luontoa Peltosaaren kosteikkopuistossa. Peltosaaren kosteikkopuisto on Riihimäen Peltosaaressa sijaitseva luontokohde. Puiston pinta-ala on 7,8 hehtaaria.
Kosteikkopuiston alue oli vielä 1960-luvulla peltomaata, mutta Peltosaaren kaupunginosan rakentamisen yhteydessä näille pelloille läjitettiin maamassoja valleiksi. Vallien väleihin jääneissä painanteissa pohjaveden pinta nousi ja alueelle muodostui siten useita kosteikkoja.
Alueen puusto koostuu pääosin nuoresta lehtipuustosta, joista runsaimpina esiintyvät koivu ja leppä. Alueella kasvaa myös runsaasti pajukkoa. Vesialueille on kehittynyt saraikkoa, pajuviitaa ja paikoitellen korkeaa osmankäämi- ja vesihierakkakasvustoa. Kosteikon keskelle jääneet kuolleet puut tarjoavat ravintoa hyönteisille ja linnuille. Rehevyytensä ansiosta alueen linnusto on runsas ja monipuolinen. Vuosina 2013-2014 tehdyn Riihimäen linnustoselvityksen mukaan alueella on havaittu vuosittain satakieliä, kerttusia, kerttuja ja sirkkalintuja. Kosteikkopuiston alue on yksi Riihimäen parhaimpia kohteita yölaulajille. Alueella on myös havaittu rantakanoja, kuten ruisrääkkiä, nokikanoja, liejukanoja ja luhtahuitteja.
Kosteikkopuistossa on noin kilometrin pituinen luontopolku. Luontopolun on toteuttanut Riihimäen seudun luonnonsuojeluyhdistys kaupungin talkootuella 1998. Luontopolulla kävijä voi tutustua kosteikon syntyyn, kasvillisuuteen, hyönteisiin ja linnustoon. Puiston pohjoispuolella polku kulkee osittain pitkospuilla, jotka kunnostettiin 2018. Polun varrella oli aikanaan kohdetauluja, mutta niihin kohdistuvan ilkivallan vuoksi ne poistettiin. Vain polun alkupäässä on enää yksi opastaulu, jossa on alueen kartta, johon poistettujen kohdetaulujen sijainnit on merkitty. Polun opastus perustuu Riihimäen seudun luonnonsuojeluyhdistyksen tekemään opasvihkoon, joka on saatavilla ympäristösuojeluyksiköstä Riihimäen yritystalolta.
Marissa Ribisi
Santina Marissa Ribisi (s. 17. joulukuuta 1974 Los Angeles, Kalifornia) on yhdysvaltalainen näyttelijä. Hän on näyttelijä Giovanni Ribisin sisar. Ribisin ensimmäinen rooli pitkässä elokuvassa oli Cynthia Dunn elokuvassa Surutta? Sekaisin.
Ribisi avioitui muusikko Beckin kanssa huhtikuussa 2004, hieman ennen heidän poikansa syntymää. He erosivat vuonna 2021. Ribisi on skientologi.
Mehiläishoito
thumb|250px|Hunajakenno
Mehiläishoito eli mehiläistenhoito tarkoittaa mehiläisten, etenkin tarhamehiläisten kasvatusta ja hoitoa hunajan ja mehiläisvahan keräämiseksi. Suomessa on noin 4 000 mehiläishoitajaa.
Mehiläishoidon historiaa
150px|left|thumb|Hunajan kerääjä noin 6 000 vuotta vanhassa [[Valenciasta löydetyssä luolamaalauksessa]] Mehiläisten hyödyntämistä kuvaavia luolamaalauksia on löydetty hyvinkin vanhoja. Aluksi hunajaa kerättiin villimehiläisten pesistä, mutta myöhemmin opittiin rakentamaan keinotekoisia mehiläispesiä mm. ontoista puunrungoista, oljesta ja saviruukuista. Egyptissä mehiläishoito tunnettiin jo varhain ja useiden faaraoiden, esimerkiksi Tutankhamonin, haudoista on löydetty sinetöityjä hunaja-astioita.
Useat antiikin Rooman ajan kirjailijat, esimerkiksi Vergilius ja Aristoteles ovat dokumentoineet mehiläishoitoa teoksissaan. Erityisen laaja todisteaineisto varhaisesta mehiläishoitokulttuurista on löydetty Rehovista, nykyisen Israelin alueelta.
Suomeen ensimmäisen mehiläispesän toi vuonna 1760 Turun piispa Mennander, mutta varsinaisesti mehiläistarhauksen yleistyminen Suomessa alkoi vasta hieman myöhemmin professori Pietari Kalmin myötävaikutuksella.
Mehiläishoidon käytäntöjä
Hunajasato korjataan heinä-elokuussa. Samalla huolehditaan mehiläisten talviruokinnasta; pesään laitetaan sokeriliuosta.
Mehiläisten menestyksekäs hoito vaatii tietoa mehiläisten elämästä ja vuosikierrosta, jotta hoitotoimenpiteet tulisivat suoritetuiksi parhaaseen mahdolliseen aikaan. Se on tärkeää sekä mehiläisten hyvinvoinnin että hunajasadon määrän ja laadun kannalta.
Mehiläisten hoidossa käytetään suojavarusteita, jotka suojaavat mehiläisten pistoilta. Suojavarusteisiin kuuluvat mm. suojaverkolla varustettu hattu, paksut, mielellään vaaleat, vaatteet ja usein kernistä valmistetut käsineet.
Plateiá
Plateiá voi viitata seuraaviin saariin Kreikassa:
Sylvain Neuvel
Sylvain Neuvel on kanadalainen kirjailija ja kielitieteilijä. Hänen kirjansa Uinuvat jättiläiset julkaisuoikeudet on myyty kahdeksaantoista maahan.
Alaskavuoristo
right|250px|thumb|[[Denali on Alaskavuoriston korkein kohta]]
Alaskavuoristo on 650 kilometriä pitkä vuoristo eteläisessä Keski-Alaskassa Yhdysvalloissa. Vuoristossa sijaitsee Pohjois-Amerikan korkein vuori, Denali (tunnettu aiemmin nimellä Mount McKinley). Alaskavuoristo-nimeä (Alaska Range) käytti ensimmäisenä luonnontieteilijä W. H. Dall vuonna 1869.
Black Panther: Wakanda Forever
Black Panther: Wakanda Forever on vuonna 2022 ensi-iltansa saanut Marvel Comicsin sarjakuvahahmoon Musta Pantteri perustuva geopoliittinen supersankarielokuva. Se on jatko-osa vuoden 2018 elokuvalle Black Panther sekä Marvel Cinematic Universen (MCU) 30. elokuva ja neljännen vaiheen viimeinen elokuva. Elokuvan ohjasi Ryan Coogler, joka myös käsikirjoitti sen yhdessä Joe Robert Colen kanssa. Elokuvan pääosissa ovat Letitia Wright, Lupita Nyong’o, Danai Gurira, Winston Duke, Dominique Thorne, Florence Kasumba, Michaela Coel, Tenoch Huerta Mejía, Martin Freeman ja Angela Bassett. Elokuvassa Wakandan johtajat yrittävät suojella valtakuntaansa, T’Challan kuoleman jätettyä sen ilman suojelijaa.
Coogler oli alkanut kehittää ideoita jatko-osalle jo helmikuussa 2018 Black Pantherin ensi-illan jälkeen ja vahvisti lokakuussa paluunsa ohjaajaksi. Elokuvaa koskevat suunnitelmat muuttuivat elokuussa 2020, kun Black Pantherin pääosan esittäjä Chadwick Boseman kuoli paksusuolen syöpään, ja Marvel Studios päätti, ettei hahmolle valita uutta näyttelijää. Muiden päänäyttelijöiden paluu rooleihinsa vahvistettiin marraskuussa, ja kuvaukset alkoivat Atlantassa kesäkuussa 2021. Niiden oli tarkoitus päättyä marraskuussa 2021, mutta sitten kuvaukset keskeytyivät vuoden 2022 alkuun asti, Wrightin jouduttua sairaalaan. Kuvaukset jatkuivat jälleen tammikuussa 2022 ja päättyivät Puerto Ricossa maaliskuussa 2022.
Black Panther: Wakanda Forever sai maailmanensi-iltansa El Capitan Theatressa sekä Dolby Theatressa, Hollywoodissa, 26. lokakuuta 2022. Elokuvateattereihin se ilmestyi Suomessa 9. marraskuuta 2022 ja Yhdysvalloissa 11. marraskuuta 2022. Elokuva sai positiivisen vastaanoton. Kriitikot ylistivät elokuvan toimintakohtauksia, ohjausta, näyttelijöiden roolisuorituksia (erityisesti Wrightin, Guriran, Huertan ja Bassettin), sekä kunnianosoitusta Bosemanin muistolle, mutta kritisoivat elokuvan tarinaa ja kestoa. Elokuva sai kaksi Golden Globe Awards -ehdokkuutta sekä kuusi Critics’ Choice Movie Awards -ehdokkuutta.
Juoni
T’Challa, Wakandan kuningas ja Musta Pantteri, on sairastunut. Hänen siskonsa, Shuri, yrittää hänen parantamiseksi luoda synteettisesti uutta sydämen muotoista yrttiä, Erik ”Killmonger” Stevensin poltettua vuosia sitten kaikki luonnolliset yrtit. Kaikki yritykset kuitenkin epäonnistuvat ja T’Challa menehtyy.
Vuoden kuluttua muut valtiot yrittävät tiukasti vaatia Wakandaa myymään vibraniumia heille, ja Ranska yrittää jopa varastaa sitä. Kuningataräiti Ramonda pyytää Shuria jatkamaan yrityksiä syntetisoida sydämen muotoinen yrtti, koska uskoo Wakandan tarvitsevan uuden Mustan Pantterin, mutta Shuri kieltäytyy, uskoen manttelin olevan menneisyyttä. CIA:lle työskentelevän tohtori Grahamin johtama retkikunta etsii vibraniumia merestä, mutta merestä nousevat soturit ja näiden hallitsija Namor hyökkäävät ja surmaavat retkikunnan jäsenet, Yhdysvaltojen uskoessa wakandalaisten olevan syyllisiä. Namor murtautuu Wakandan turvallisuusjärjestelmän läpi ja vaatii Shuria ja kuningataräiti Ramondaa etsimään ja tuomaan hänelle tutkijan, joka kehitti vibranium-jäljittimen.
Shuri tapaa Namorin, joka esittelee kansansa vedenalaista valtakuntaa, Talokania. Talokanin perustajat olivat Keski-Amerikan alkuperäisasukkaita, jotka olivat vuonna 1571 paenneet konkistadorien valloitusta muuttumalla vibraniumin tehostamaa kasvia syömällä vettä hengittäviksi olennoiksi. Namor oli kuitenkin syntynyt mutanttina, joka hengitti sekä maalla että vedessä, ja kykeni lentämään sekä elämään vuosisatoja vanhaksi, koska oli hänen äitinsä Fen oli syönyt kasvia ollessaan raskaana. Namor vapauttaisi Williamsin vain, jos Wakanda ja Talokan julistaisivat yhdessä sodan pintamaailmaa vastaan. Jos Shuri kieltäytyisi, Namor tappaisi Williamsin ja tuhoaisi Wakandan ennen muuta pintamaailmaa. Nakia onnistuu pääsemään Talokaniin ja pelastamaan Shurin ja Williamsin, mihin Namor ja joukko talokanilaisia vastaavat hyökkäämällä Wakandaan. Namor yrittää hukuttaa Williamsin, mutta Ramonda pelastaa hänet, hukkuen kuitenkin itse. Namor poistuu paikalta, mutta lupaa palaavansa viikon päästä koko armeijansa kanssa.
Yhdysvalloissa, Rossin ex-vaimo ja CIA:n nykyinen johtaja, Valentina Allegra de Fontaine, joka pyrkii saamaan kaiken maailman vibraniumin Yhdysvaltojen haltuun, saa tietää Rossin antaneen tietoa wakandalaisille, ja pidättää hänet syytettynä maanpetoksesta. Ramondan hautajaisten jälkeen Shuri keksii käyttää Fenille kuuluneessa rannekorussa olevaa talokanilaisen kasvin vartta syntetisoidakseen toimivan version sydämen muotoisesta yrtistä. Juotuaan yrtistä tehtyä rohtoa, hänen mielensä kohtaa hetkellisesti ”esi-isien tasolla” Killmongerin hengen, joka yrittää suostutella häntä kostamaan Namorille Ramondan kuoleman. Wakandan heimot hyväksyvät Shurin uudeksi Mustaksi Pantteriksi, mutta jabariheimon johtajan, M’Bakun, neuvoista huolimatta, Shuri kertoo aikovansa tappaa Namorin, ja käskee wakandalaisia valmistautumaan vastaiskuun Talokania vastaan. Williams suunnittelee wakandalaisteknologialla uuden kaarireaktorihaarniskan, ja Okoye sekä Dora Milajen jäsen Aneka ottavat käyttöön Shurin suunnittelemat ”Keskiyön enkeleiksi” kutsutut haarniskat.
Wakandalaisten sotalaivan houkuteltua Namorin ja talokanilaiset pinnalle uudella vibranium-jäljittimellä, Shuri sieppaa Namorin suihkukoneeseen ja heikentää häntä ensin lämmittimillä ja sitten ohjaamalla suihkukoneen aavikolle. Suihkukone tekee pakkolaskun, ja Shuri onnistuu pitkän taistelun jälkeen heikentämään Namoria niin, että saa etulyöntiaseman. Mutta nähtyään näyn Ramondasta ja huomattuaan kostonhimon vaikutukset heidän kansoihinsa, Shuri pakottaa Namorin antautumaan ja lupaa vastineeksi suojella Talokania muulta maailmalta. Namora ei ole tilanteeseen tyytyväinen, mutta Namor uskoo liiton hyödyttävän molempia valtakuntia, kun muu pintamaailma julistaisi sodan Wakandaa vastaan. Shuri luo sydämen muotoisille yrteille uuden yrttitarhan. Williams palaa Yhdysvaltoihin, mutta joutuu jättämään haarniskansa Wakandaan. M’Baku osallistuu valtaistuimesta käytäviin rituaalitaisteluihin Shurin sijasta, ja Okoye vapauttaa Rossin vankienkuljetusautosta. Shuri matkustaa Haitille tapaamaan Nakiaa sekä polttakseen hautajaisvaatteensa, käydäkseen loppuun T’Challan kuolemaa koskevan suruaikansa.
Lopputekstien välissä näytetyssä kohtauksessa Nakia paljastaa Shurille muuttaneensa Haitille, että voisi kasvattaa salassa muulta maailmalta, ilman valtaistuimen paineita, hänen ja T’Challan yhteisen pojan, Touissantin, joka kertoo wakandalaisen nimensä olevan T’Challa, isänsä mukaan.
Kehitys
Kun Black Panther sai ensi-iltansa helmikuussa 2018, tuottaja Kevin Feige sanoi, että Mustasta Pantterista ”oli monta, monta tarinaa kerrottavana ja, että hän halusi ohjaaja ja käsikirjoittaja Ryan Coogler palaavat myös jatko-osaan; Marvel Studios halusi pitää luovan tiiminsä ”niin kiinni kuin mahdollista”, Walt Disney Studiosin puheenjohtaja Alan F. Hornin sanoessa, että vaikka oli ”liian aikaista puhua” jatko-osasta, hänkin halusi Cooglerin palaavan ohjaajaksi. Coogler sanoi haluavansa nähdä kuinka Chadwick Bosemanin näyttelemä T’Challa kasvaisi kuninkaana tulevissa elokuvissa, koska hänen valtakautensa oli Marvel Cinematic Universessa vasta alkanut, kun taas sarjakuvissa hän oli ollut kuningas lapsuudestaan asti. Maaliskuussa 2018 Feige sanoi, ettei jatko-osasta ollut ”mitään erityistä paljastettavaa”, mutta heillä oli ”ideoita ja lähes varma suunta mihin he haluavat edetä toisen elokuvan kohdalla”.
Lokakuussa 2018 Coogler oli allekirjoittanut sopimuksen Black Pantherin jatko-osan käsikirjoittamisesta ja ohjaamisesta. Sekä Marvel että Coogler olivat aina suunnitelleet jatkavansa yhteistyötään ensimmäisen elokuvan menestyksen jälkeen, mutta Coogler oli vältellyt liian äkkinäistä sopimuksen viimeistelyä. Cooglerin odotettiin aloittavan käsikirjoittaminen vuonna 2019 ja kuvausten alkavan joko vuoden 2019 lopulla tai vuoden 2020 alussa. Marraskuussa Letitia Wrightin vahvistettiin palaavan T’Challan siskon Shurin näyttelijäksi. Kun Ramondaa Black Pantherissä näytelleeltä Angela Bassettilta kysyttiin Screen Actors Guild Awards 2019 -gaalassa, että palaisiko koko näyttelijäkaarti jatko-osaan, Bassettin aviomies Courtney B. Vance sanoi, että kyllä palaisivat, mukaan lukien edellisessä elokuvassa kuollutta Erik Killmongeria näytellyt Michael B. Jordan. Bassett lisäsi, ”[Teknisesti emme nähneet hänen] uppoavan mereen.” Kesäkuussa 2019 Feige sanoi Vancen puheiden olevan ”pelkkiä huhuja” ja että elokuvalla ei ollut vielä lukkoon lyötyjä suunnitelmia, koska Coogler oli vasta alkanut hahmotella elokuvaa Feigen ja Nate Mooren kanssa. Seuraavan kuukauden aikana John Kani ilmaisi halunsa palata näyttelemään T’Challan isää T’Chakaa, ja Danai Gurira vahvisti palaavansa Okoyen rooliin. Feige vahvisti vuoden 2019 San Diego Comic-Con Internationalissa, että elokuva tultaisiin toteuttamaan, mutta sen ensi-iltapäivämäärää ei vielä paljastettu. Elokuussa Martin Freeman vahvisti palaavansa näyttelemään Everett Rossia, ja D23-messuilla elokuvan ensi-illaksi paljastettiin 6. toukokuuta 2022. Feige paljasti, että Coogler oli saanut käsikirjoituksen valmiiksi ja että elokuvan roisto ja virallinen nimi olivat valittu, vaikka niitä ei vielä paljastettu.
28. elokuuta 2020 Boseman kuoli paksusuolen syöpään. Coogler ei ollut tiennyt Bosemanin sairaudesta, ja kommentoi viettäneensä ”viime vuoden valmistellen, kuvitellen ja kirjoittaen hänelle [jatko-osaan] sanoja, joita meidän ei ollutkaan tarkoitus tulla kuulemaan”. Myös Feige ja muut Marvel Studiosin johtajat eivät olleet tietoisia Bosemanin sairaudesta. Boseman, joka oli huomattavasti laihtunut sairautensa vuoksi viikkoja ennen kuolemaansa, oli suunnitellut palaavansa syyskuussa kuntoilemaan ja palauttamaan painonsa ennalleen. The Hollywood Reporter raportoi kuinka monien mielestä Disney voisi etsiä hahmolle uuden näyttelijän, mikä kuitenkin ”voisi saada aikaan paheksuntaa fanien keskuudessa ja saisi nämä väistämättä vertailemaan näyttelijöiden välisiä eroja” tai muuttaa suunnitelmiaan ja tehdä Shurista uuden Mustan Pantterin, mikä oli tapahtunut joitain kertoja sarjakuvissa. Marraskuussa vastaava tuottaja Victoria Alonso sanoi, että Bosemania ei tulla lisäämään digitaalisesti mukaan elokuvaan, ja lisäsi, että Marvel käytti aikansa selvittääkseen ”mitä he tekisivät seuraavaksi ja miten”. Myöhemmin saman kuukauden aikana Lupita Nyong’on, Winston Duken ja Bassettin vahvistettiin palaavan Nakian, M’Bakun ja Ramondan rooleihin. Siihen aikaan kuvausten suunniteltiin alkavan Atlantassa heinäkuussa 2021 ja Tenoch Huerta oli neuvotteluissa elokuvan roiston esittämisestä. Joulukuussa 2020, Disneyn Investor Day -tapahtumassa, Feige vahvisti, että T’Challalle ei valita uutta näyttelijää, mutta ”kunnioittaakseen perintöä, jonka [Boseman] auttoi meitä rakentamaan”, hän toivoi, että jatko-osa ”jatkaisi ensimmäisessä elokuvassa esiteltyä rikastettua maailmaa ja monipuolisia hahmoja.” Lisäksi elokuvan uudeksi ensi-iltapäivämääräksi asetettiin 9. heinäkuuta 2022. Saman kuukauden lopussa, Bosemanin maskeeraaja Siân Richards sekä hänen puvustajansa Craig Anthony päättivät Bosemanin kuoleman vuoksi, etteivät työskentelisi jatko-osan parissa lainkaan. Hiussuunnittelija Deidra Dixon oli sekä Bosemanin että oman sisarensa kuolemien johdosta epävarma paluunsa suhteen.
Esituotanto
Maaliskuussa 2021 Nyong’o sanoi jatko-osan elokuvan erilainen kuin ensimmäinen elokuva ja ilmaisi samalla olevansa innoissaan Cooglerin suunnitelmista. Hän tarkensi kuitenkin, että kaikki elokuvan parissa työskentelevät pyrkivät jatkamaan Bosemanin perintöä. Saman kuukauden aikana Coogler sanoi yhä työstävänsä käsikirjoitusta, kun Freeman sanoi tapaavansa pian Cooglerin keskustellakseen projektista. Huhtikuussa Coogler sanoi aikovansa yhä kuvata elokuvaa Georgiassa, vaikka osavaltio hyväksyi paikalliseen vaalilakiin ehdotetun kontroversiaalin muutosesityksen. Coogler vastusti lakimuutosta, mutta uskoi, että elokuvatuotannon siirtäminen vaikuttaisi paikan työllisyyteen negatiivisesti. Sen sijaan hän pyrki aktiivisesti kannattamaan lakimuutoksen kumoamista. Toukokuussa 2021 elokuvan viralliseksi nimeksi paljastettiin Black Panther: Wakanda Forever. /Filmin Ethan Anderton totesi ”wakandalaisten taisteluhuudon” esiintymisen jatko-osan lisänimenä olevan juuri sopiva kunnianosoitus Bosemanille. Kesäkuun lopussa Edgar Luna, Worcesterin taloudellisen kehitysosaston liiketoiminnan kehityspäällikkö sanoi merkittävän Disney-tuotannon, joka vahvistettiin myöhemmin Wakanda Foreveriksi, teknisen osaston, tiedustelleen aluetta sopivien kuvauspaikkojen löytämiseksi. Näiden joukossa oli myös Worcesterin poliisiasema.
Kuvaukset
Kuvaukset alkoivat Pinewood Studiosin tiloissa, Atlantassa, 29. kesäkuuta 2021 ja odotetaan kestävän kuusi kuukautta. Elokuvan kuvaajana toimi Autumn Durald Arkapaw, joka kuvasi myös Lokin ensimmäisen tuotantokauden. Ennen Bosemanin kuolemaa, kuvausten suunniteltiin alun perin alkavan 1. maaliskuuta 2021. Cooglerin pitkäaikaisena yhteistyökumppanina, Morrison suunnitteli palaavansa Wakanda Foreveriin, mutta ei voinut, koska koronaviruspandemia oli siirtänyt hänen toisen projektinsa Flint Strongin tuotannon aikataulua.
Heinäkuussa Bassett vihjaili, että Bosemanin kuoleman vuoksi käsikirjoitukseen tehtäisiin yhä lisää muutoksia, ja että käsikirjoituksesta oli tehty vähintään viisi eri versiota. Hän myös vihjaili, että Joe Robert Cole, joka oli Cooglerin mukana käsikirjoittamassa ensimmäistä elokuvaa, osallistui myös Wakanda Foreverin käsikirjoittamiseen, minkä Feige myöhemmin vahvisti. Saman kuukauden aikana Michaela Coel valittiin näyttelijäksi elokuvaan. Elokuussa elokuvaa kuvattiin Worcesterissä sekä Massachusetts Institute of Technologyssa. Elokuussa paljastettiin, että Dominique Thorne näyttelee elokuvassa Riri Williamsia ennen hahmon esiintymistä omassa Disney+-sarjassa Ironheart. 25. elokuuta, Wright joutui väliaikaisesti sairaalaan loukkannuttuaan kuvausten aikana sattuneessa onnettomuudessa Bostonissa. Dorothy Steel, Wakandan kauppiasheimon kylänvanhimman näyttelijä, kuoli 15. lokakuuta.
Myöhemmin lokakuun aikana elokuvalle annettiin uusi ensi-iltapäivämäärä: 11. marraskuuta 2022. Tuotanto siirtyi 22. lokakuuta Mary Ross Waterfront Parkiin, Brunswickiin. Michael Torras, Brunswick Landing Marinan johtaja, sanoi, että seuraavien päivien aikana noin 90 metriä pitkän risteilyaluksen tulevan elokuvan tuotantoryhmän käyttöön. Useimmat siellä kuvattavat kohtaukset kuvattaisiin keskellä merta, kun taas Matthew Hill, Brunswickin keskustakehityksestä sanoi useimpien kohtausten kuvattavan yöllä. Kohtaukset, joihin Wrightia ei tarvittu, saatiin kuvattua 5. marraskuuta 2021 mennessä. Tuotanto keskeytettiin vuoden 2022 alkuun asti, jolloin Wrightin pitäisi toipua, eikä tämän odotettu vaikuttavan elokuvan ensi-iltaan. Wrightin palattua Lontooseen, Centers for Disease Control and Prevention (CDC) otti käytäntöön uudet säännöt, jotka vaativat Yhdysvaltojen ulkopuolelta tulleita maahanmuuttajia tai kansalaisia olemaan täysin rokotettuja koronavirusta vastaan ja esittämään rokotustodistus lentokentillä. The Hollywood Reporterin mukaan Wrightilla, joka ei ollut Yhdysvaltojen kansalainen eikä täysin rokotettu, olisi siinä tapauksessa ongelmia palata Atlantaan. Wrightin roolin oli siihen aikaan raportoitu olevan elokuvan päärooli, minkä Feige, Moore ja vastaava tuottaja Louis D’Esposito vahvistivat kuvaustauon alkaessa.
Tammikuussa 2022 Wright toipui koronaviruksesta ja palasi kuvauksiin neljän viikon ajaksi. Kuvausten oli alun perin tarkoitus jatkua 10. tammikuuta, mutta niitä siirrettiinn Nyong’on ja muutaman muun näyttelijän ja tuotantoryhmäläisen saatua positiiviset tulokset koronatesteissä. The Hollywood Reporter raportoi siihen aikaan, että Duke oli neuvotellut itselleen palkankorotuksen hahmonsa isomman roolin vuoksi. Seuraavan kuukauden aikana Nyong’o paljasti Danny Sapanin palaavan näyttelemään M’Kathua, rajaheimon kylänvahinta. Thorne sai 13. maaliskuuta viimeiset kohtauksensa kuvattua. Pian sen jälkeen tuotanto siirtyi Puerto Ricoon, missä kuvaukset saatiin myöhemmin päätökseen 24. maaliskuuta 2022.
Musiikki
Black Pantherin säveltäjän Ludwig Göranssonin ilmoitettiin syyskuussa 2021 palaavan säveltäjäksi Wakanda Foreveriin.
Julkaisu
Black Panther: Wakanda Forever sai ensiesityksensä Hollywoodissa sekä El Capitan Theatressa että Dolby Theatressa 26. lokakuuta 2022. Teatteriensi-iltansa elokuva sai Suomessa 9. marraskuuta 2022 ja Yhdysvalloissa 11. marraskuuta 2022. Sen oli alun perin tarkoitus saada ensi-iltansa 6. toukokuuta 2022, kunnes uudeksi ensi-iltapävämääräksi ilmoitettiin myöhemmin 8. heinäkuuta 2022. Lokakuussa 2021 elokuvan ensi-iltaa siirrettiin vielä lisää.
Mahdollinen jatko-osa
Marraskuussa 2022, Coogler ja Feige paljastivat käyneensä keskusteluita mahdollisen kolmannen Black Panther -elokuvan tekemisestä. Tammikuussa 2023, Wright uskoi, että kolmannen elokuvan tekemistä harkittiin, murra huomautti, että näyttelijöiden ja Cooglerin tarvitsi ottaa ”pientä taukoa”, ennen kuin he alkaisivat sellaista työstää.
Ironheart
Marraskuussa 2022, Moore kertoi, että Disney+-sarja Ironheart toimisi suorana jatko-osana Wakanda Foreverille, Thorne palatessa näyttelemään Riri Williamsia. Ironheart tullaan julkaisemaan osana MCU:n viidennettä vaihetta.
Beyond Good & Evil (videopeli)
Beyond Good & Evil on Ubisoftin kehittämä toimintaseikkailupeli, jonka se julkaisi GameCubelle, Microsoft Windowsille, PlayStation 2:lle ja Xboxille vuonna 2003. Tarinan päähahmo on tutkiva journalisti Jade, joka toimii vastarintaliikkeen jäsenenä. Liikkeen tarkoituksena on paljastaa planeettaa uhkaava aliensalaliitto. Pelaaminen koostuu pulmien ratkonnasta, taistelusta ja valokuvien ottamisesta.
Pelistä on julkaistu Full HD -versio PlayStation Network ja Xbox Live Arcade -verkkopalveluissa vuonna 2011. Uutta versiota varten pelin hahmomalleja, tekstuureja ja soundtrackia parannettiin. Peli on julkaistu uudestaan myös muun muassa Steam-palvelussa.
Pelin luoja Michel Ancel suunnitteli Beyond Good & Evilin olevan ensimmäinen osa trilogiasta. Vaikka peli sai kriitikoilta hyvän vastaanoton, se ei menestynyt kaupallisesti. Vuonna 2008 pelille ilmoitettiin olevan kehitteillä jatko-osa Beyond Good & Evil 2, jota on esitelty E3 2017 tapahtumassa.
Pelaaminen
Beyond Good & Evil on saanut vaikutteita useista genreistä. Päähenkilö Jade käyttää aseenaan Daï-jo-keppiä taisteluissa. Joskus taisteluissa on apuna myös Pey'J-niminen sika tai Double-H-niminen IRIS-vastarintaliikkeen agentti. Jadella on lisäksi mukanaan kamera, jolla voi valokuvata esimerkiksi esineitä ja eläimiä.
Kehitys
Jade-pelimoottori kehitettiin alun perin nimenomaan Beyond Good & Evilia varten.
Timo Kokkonen
Timo Kokkonen (s. 1963 Brisbane, Australia) on suomalainen balettitanssija ja balettipedagogi. Hän työskenteli Suomen Kansallisbaletissa vuodet 1982–2007 ja The Australian Ballet’n ensitanssijana vuosina 1991–1993. Kokkosen näyttämöuraan kuuluu monien klassisten balettien pää- ja solistitehtäviä. Tanssijan uransa jälkeen hän on opettanut Suomen Kansallisoopperan balettioppilaitoksessa.
Kokkonen syntyi vuonna 1963 Australian Brisbanessa, jossa hänen isänsä Urpo Kokkonen toimi viimeisenä suomalaisena merimiespappina. Nelivuotiaana hän muutti perheensä kanssa Suomeen ja aloitti Kansallisoopperan balettikoulussa kymmenvuotiaana vuonna 1973. Valmistuttuaan vuonna 1982 Kokkonen sai kiinnityksen Kansallisbalettiin, mutta otti virkavapautta ja hakeutui 1990-luvun alussa pariksi vuodeksi Australian balettiin.
Timo Kokkoselle on myönnetty Philip Morris -palkinto vuonna 1987. Suomen Kulttuurirahaston Edvard Fazer -palkinnon hän sai vuonna 2006.
Myös Timo Kokkosen poika Aapo Kokkonen ja sisar Tiiu Kokkonen ovat balettitanssijoita.
Rakkaus karkuteillä
Rakkaus karkuteillä (L’amour en fuite) on François Truffaut'n ohjaama Ranskassa vuonna 1979 valmistunut elokuva. Elokuvan pääosia näyttelevät Jean-Pierre Léaud, Claude Jade, Marie-France Pisier.
pienoiskuva|[[François Truffaut ja Claude Jade elokuvan ensi-illassa.]] Elokuvassa Truffaut’n useamman elokuvan päähahmo, nuori Antoine Doinel (Léaud) on jättämässä vaimonsa Christinen (Jade) ja heidän yhteisen poikansa.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Listalle pääsivät kaikki muutkin Truffaut’n Doinel-elokuvat, lukuun ottamatta usean ohjaajan episodielokuvaan Rakkautta 20-vuotiaana tehtyä tarinaa ”Antoine ja Colette”.
Plateiá (Korinthia)
Plateiá on läntisin Argo-Saronisista saarista ja näin lähimpänä Korintin kannasta ja kanavaa. Saaresta itään sijaitsee Ovrióksen saari. Plateián ympäristössä on kalanjalostuslaitoksia.
Laiva on lastattu
Laiva on lastattu on perinteinen seuraleikki. Leikin perusperiaatteena on, että kukin osanottaja vuorollaan sanoo tietyn aihepiirin tai muutoin ennalta sovitun määritelmän mukaisia sanan, joilla laiva on lastattu.
Voidaan esimerkiksi sopia, että luetellaan L-kirjaimella alkavia naisten nimiä tai nisäkkäitä. Täten pelissä voitaisiin hyväksytysti sanoa esimerkiksi "Laiva on lastattu leijonilla.", jonka jälkeen vuoro siirtyisi seuraavalle. Saman sanan saa sanoa vain kerran pelin aikana.
Laiva on lastattu sopii erityisen hyvin ajanvietteeksi tilanteisiin, joissa enemmän fyysisiä suorituksia vaativien leikkien leikkiminen ei tule kysymykseen, esimerkiksi pitkille automatkoille, joilla myös auton kuljettaja voi hyvin ottaa osaa leikkiin.
Joskus leikin apuna käytetään palloa. Leikkijät istuvat lattialla jalat levällään ja vierittävät palloa toisilleen. Pallon senhetkinen haltija on sanomisvuorossa ja saa päättää kenen vuoro on seuraavaksi.
Stávros Dímas
thumb|Stávros Dímas. Stávros Dímas (, s. 30. huhtikuuta 1941 Ateena) on kreikkalainen poliitikko, joka toimii tällä hetkellä Euroopan komission ympäristöasioista vastaavana komissaarina.
Dímas opiskeli oikeus- ja taloustieteitä Ateenan yliopistossa ja suoritti oikeustieteen maisterin tutkinnon New Yorkin yliopistossa. Vuosina 1977–2004 hän oli Kreikan parlamentin jäsen Uusi demokratia -puolueen edustajana. Vuosina 1980–1981 Dímas oli kauppaministeri, 1989–1990 maatalousministeri ja 1990–1991 teollisuus-, energia- ja teknologiaministeri.
Dímas oli työllisyydestä ja sosiaaliasioista vastaava jäsen Euroopan komissiossa vuonna 2004. Saman vuoden marraskuusta lähtien hän on ollut ympäristöasioista vastaavana jäsenenä.
Dímas oli ehdokkaana Kreikan presidentinvaalissa 2014.
Štš-302 Okun
Štš-302 Okun oli Neuvostoliiton laivaston Štšuka-luokan sukellusvene toisessa maailmansodassa.
Valmistus
Sukellusvene tilattiin ensimmäisessä viisivuotisohjelmassa Leningradista Itämeren telakalta, missä köli laskettiin 5. helmikuuta 1930 telakkanumerolla 200. Vene laskettiin vesille 6. marraskuuta 1931 ja otettiin palvelukseen 11. lokakuuta 1933.
Palvelus
Alus upposi osuttuaan miinaan 13. lokakuuta 1942.
Sammalkorpi
Sammalkorpi on sukunimi, joka on muun muassa seuraavilla suomalaisilla henkilöillä:
Victor Olofsson
Victor Olofsson (s. 18. heinäkuuta 1995 Örnsköldsvik, Ruotsi) on ruotsalainen jääkiekkoilija, joka pelaa NHL-joukkue Buffalo Sabresin organisaatiossa. Olofsson on pelipaikaltaan oikea laitahyökkääjä. Elite Prospects -sivuston Erik K. Pirin mukaan hän on laitahyökkääjä, jolla on luontaiset maalintekijän vaistot. Pirin mukaan Olofsson on hyvä luomaan itselleen tilaa ja hänellä on kova ja tarkka laukaus. Olofsson on erinomainen luistelija sekä hyvä pelintekijä, mutta hän ei kuitenkaan ole kovin isokokoinen, mikä rajoittaa Olofssonin fyysisiä vääntöjä.
Seuraura
Olofsson on MODO Hockeyn kasvatti. Hän voitti kauden 2010–2011 päätteeksi U16 SM:n hopeaa. Kaudella 2011–2012 Olofsson oli J18 Elitissä 15 osumallaan joukkueensa paras maalintekijä. Kaudella 2012–2013 hän oli J18 Allsvenskanissa MODO:n paras maalintekijä 12 osumallaan. Olofsson voitti kauden päätteeksi sarjan hopeaa. Hän voitti kauden aikana myös J20 SuperElitin hopeaa.
Kaudella 2013–2014 Olofsson oli MODO:n J20-junioreiden paras pistemies ja maalintekijä tehoilla 32+21=53. Hän jakoi koko SuperElitin maalipörssin voiton Linköpings HC:n Leon Bristedtin kanssa ja sijoittui pistepörssissä neljänneksi. Pudotuspeleissä Olofsson oli joukkueensa paras maalintekijä ja jakoi sisäisen pistepörssin voiton Manuel Ågrenin kanssa tehoilla 5+4=9. Hän voitti myös MODO:n sisäisen tehotilaston lukemalla +9. Olofsson edusti joukkuetta kauden aikana myös U20 Super Challengessa, jossa hän oli MODO:n paras pistemies ja syöttäjä tehoilla 1+6=7. Olofsson jakoi myös joukkueen sisäisen tehotilaston voiton Robin Byströmin kanssa. Hän debytoi kauden aikana myös MODO:n SHL-joukkueessa, jossa Olofsson pelasi 11 runkosarjaottelua ilman tehopisteitä. Hän teki SHL-debyyttinsä 17. lokakuuta 2013 vieraissa Brynäs IF:ää vastaan.
Buffalo Sabres varasi Olofssonin seitsemännellä kierroksella 181. pelaajana NHL:n varaustilaisuudessa 2014. Ennen tätä saman vuoden helmikuussa hän teki kaksivuotisen SHL-sopimuksen MODO:n kanssa. Olofssonin tulokaskausi 2014–2015 toi 39 runkosarjaottelussa tehot 10+8=18. Hän oli joukkueen kolmanneksi paras maalintekijä. Olofsson teki SHL-uransa avausmaalin runkosarjan avauskierroksella 11. syyskuuta 2014 ylivoimalla Örebro HK:ta vastaan. Siirtotakarajalla, tammikuun 2015 lopulla MODO kuitenkin vuokrasi hänet sarjatasoa alemmas HockeyAllsvenskan-joukkue Timrå IK:hon. Olofsson pelasi siellä kahdeksan runkosarjaottelua tehden kaksi maalia. Hän vahvisti loppukaudella myös MODO:n J20-junioreita, joiden paras pistemies Olofsson oli pudotuspeleissä tehoilla 3+5=8.
Kaudella 2015–2016 Olofsson teki SHL:n yhden kauden piste-ennätyksensä tehoilla 14+15=29, joilla hän oli MODO:n paras pistemies, maalintekijä ja syöttäjä. Kevään 2016 karsintasarjassa Olofsson oli joukkueen paras maalintekijä kuudella osumallaan ja voitti MODO:n sisäisen tehotilaston lukemalla +11. Joukkueen kausi päättyi lopulta kuitenkin putoamiseen Allsvenskaniin.
TsSKA Moskova varasi Olofssonin 43. pelaajana KHL:n varaustilaisuudessa 2016. Kaudeksi 2016–2017 hän siirtyi jatkamaan SHL-uraansa kaksivuotisella sopimuksella Frölunda HC:n riveihin. Olofsson oli joukkueen neljänneksi paras pistemies tehoilla 9+18=27. Pudotuspeleissä hänen neljästä maalistaan kaksi jäi voittomaaliksi. 29. maaliskuuta 2017 seitsemännessä puolivälieräottelussa Skellefteå AIK:ta vastaan Olofsson ratkaisi Frölundalle välieräpaikan tehtyään voittomaalin ensimmäisessä jatkoerässä ajassa 69.52. Hän voitti kauden aikana myös Mestarien liigan mestaruuden. Kaudella 2017–2018 Olofsson voitti 27 osumallaan koko SHL:n maalipörssin ja hänet palkittiin Håkan Loob Trophylla. Olofsson teki runkosarjassa kaikkiaan 43 tehopistettä, joilla hän oli Frölundan toiseksi paras pistemies Ryan Laschin jälkeen ja sijoittui SHL:n pistepörssissä kahdeksanneksi. Olofsson voitti myös liigan ylivoimamaalipörssin 14 osumallaan. Pudotuspeleissä hän oli Frölundan paras pistemies ja maalintekijä tehoilla 3+1=4.
Huhtikuussa 2018 Olofsson teki kaksivuotisen tulokassopimuksen Buffalo Sabresin kanssa.
Lokakuussa 2020 Olofson teki Sabresin kanssa kaksivuotisen ja yhteensä 6,1 miljoonan dollarin arvoisen jatkosopimuksen.
Maajoukkueura
Olofsson pelasi alle 20-vuotiaiden MM-kilpailuissa vuonna 2015. Yhteensä hän on pelannut 21 nuorten maaottelua. Ruotsin A-maajoukkueessa Olofsson on pelannut 11 ottelua tehopistein 1+6=7. Hän teki A-maajoukkuedebyyttinsä Euro Hockey Challengessa 16. huhtikuuta 2016 Rosenheimissa Saksaa vastaan. Olofsson sai ottelussa myös yhden kahden minuutin jäähyn korkeasta mailasta. Ensimmäisen A-maajoukkuemaalinsa hän teki myös Euro Hockey Challengessa 21. huhtikuuta 2017 Hrodnassa Valko-Venäjää vastaan. Olofssonin osuma jäi Ruotsin 1–4-voittoon päättyneen ottelun ratkaisumaaliksi.
Muuta
Olofssonin isoveli Jesper pelaa Färjestad BK:n SHL-joukkueessa. Veljesten isä Tony Olofsson pelasi 1980- ja 1990-lukujen vaihteessa puolustajana MODO:n Elitserien-joukkueessa.
Katja Kiuru
Katja Kaarina Kiuru-Miller (s. 21. elokuuta 1965 Helsinki) on suomalainen näyttelijä.
Ura
Kiuru on valmistunut Teatterikorkeakoulusta, jossa hän oli Jouko Turkan oppilaana. Vuonna 1988 heti valmistumisensa jälkeen Kiuru sai kiinnityksen Tampereen Työväen Teatteriin, jossa hän näytteli vuoteen 1990 saakka. Kiuru lähti opiskelemaan näyttelemistä Lontooseen, minkä lisäksi hän kierteli muun muassa työpajoissa Baltiassa ja Keski-Euroopassa, Venäjällä, Intiassa ja Kuubassa. Hän opiskeli sahaja-joogaa, klovneriaa sekä intuitio- ja rituaaliteatteria. Kiuru on tehnyt myös toisen työuran psykoterapeuttina.
Kiurulla on vuonna 1996 syntynyt poika.
Vuonna 2017 Kiuru julkaisi kirjan Palasina ja kokonaisena: Ihminen näyttämöllä.
Kiuru oli Asukkaiden Helsinki -listan ehdokkaana vuoden 2021 kuntavaaleissa.
Miss Universum
thumb|Miss Universe -kilpailun tunnus
Miss Universum on vuosittainen kauneuskilpailu, jossa etsitään maailman kauneinta naista. Kilpailun perusti kalifornialainen vaatetusyhtiö Pacific Mills vuonna 1952. Ensimmäinen voittaja oli Suomen Armi Kuusela. Vuonna 1996 yhdysvaltalainen liikemies Donald Trump osti kilpailun oikeudet, ja se oli hänen ja NBC Universalin omistuksessa vuoteen 2015 asti. Nykyisin kilpailun oikeudet omistaa thaimaalainen mediayhtiö JKN Global Group.
Metalliset Group
Metalliset Oy on heinäveteläinen teollisuuden järjestelmätoimittaja. Yhtiöllä on tehtaat Heinävedellä, Leppävirralla, Mäntyharjussa, Virossa ja Tšekissä.
Henkilöstöä Metalliset Oy:llä on 500, joista Heinävedellä yli 230, toimitiloja neljä hehtaaria. Yhtiön liikevaihto on 48 miljoonaa euroa.
Jazz Richards
Ashley Darel Jazz Richards (s. 12. huhtikuuta 1991 Swansea, Wales) on walesilainen jalkapalloilija. Pelipaikaltaan hän on oikea laitapuolustaja. Richards edustaa Englannin mestaruussarjassa pelaavaa Fulhamia.
Transoxiana
Ennen arabivalloitusta alue oli turkkilaisten nomadien ja kiinalaisten kiistakapula, missä sijaitsi useita kaupunkivaltioita, suurimpina Buhara ja Samarkand. Arabihyökkäykset alueelle alkoivat 600-luvulla, mutta se valloitettiin vasta 700-luvun alussa. Vasta abbasidien noustessa valtaan vuonna 750 alkoi alueen kulttuurinen yhdentyminen kalifaattiin ja sen uskontoon. Hashim ibn Hakim kapinoi sieltä käsin vuosina 777–779 abbasideja vastaan.
Samanidit (819–1005) irrottivat Transoxianan Bagdadin hallinnasta ja ottivat pääkaupungikseen Buharan. Persian kieli nousi tällöin kirjakieleksi ja alue nautti sekä talouden että kulttuurin kukoistuksesta. Samanidit levittivät islamia turkkilaisten paimentolaisten keskuuteen, jotka 1000-luvun alussa kukistivat samanidit, mutta omaksuivat samalla näiden hallintomallit. Transoxiana oli islamilaisen maailman tärkeitä keskuksia keskiajalla. Sen suurimpia kaupunkeja olivat edelleen Buhara ja Samarkand. Sieltä olivat kotoisin monet henkilöt, jotka ratkaisevasti vaikuttivat islaminuskon kehitykseen 800-luvulla, kuten Muhammed ibn Ismail al-Bukhari (810–870) ja Abu Isa Muhammad at-Tirmidhi (824–892). Sieltä oli kotoisin myös islamilaisen maailman suurimpiin tiedemiehiin kuulunut Avicenna (980–1037).
1200-luvulla mongolit ottivat alueen haltuunsa. 1400-luvulla Transoxiana oli Timur-Lenkin (170–1405) imperiumin keskus ja Samarkand oli sen pääkaupunki. Venäläiset valloittivat alueen vuonna 1865. 1900-luvun lopulla alueen valtiot itsenäistyivät.
Italian liira
thumb|1000 liiran kolikko vuodelta 1997 Italian liira oli Italian kansallinen rahayksikkö vuosina 1861–2002. Se oli käytössä myös Italian sisällä olevissa valtioissa San Marinossa ja Vatikaanissa. Rahan tunnuksena oli ₤, £ tai L, valuuttatunnuksena ITL. Vuoden 2002 alusta se korvattiin eurolla. Liiran arvo oli 1 € = 1 936,27 liiraa.
Lähteet
€
A1 Grand Prix
A1 Grand Prix eli A1GP oli formulasarja, jossa 22 valtiolla oli edustustiimi keräämässä pisteitä maansa autokunnalle. Ajajat kilpailivat tasavahvoilla autoilla ilman rahallista tai teknologista etua toisiinsa nähden. Sarjaa ajettiin vuosina 2005–09. Yksi kausi ajettiin erikoisesti kahtena eri vuotena: kausi alkoi syksyllä ja päättyi seuraavan vuoden keväällä. Suomea haviteltiin mukaan sarjaan vuodeksi 2009 ja samalla Mika Salo aloitti nuorten kuljettajien kehitysohjelman. Kisoja Suomessa näyttivät Eurosport ja Urheilukanava, kisoja selostivat Erkki Vanhanen ja Antti Mäkinen.
Sarjaa oli tarkoitus jatkaa myös kaudella 2009-10, mutta ensimmäinen kilpailu peruttiin viisi päivää ennen harjoitusten alkamista. Myöhemmin myös esimerkiksi Kiinan ja Malesian osakilpailut peruttiin sekä Hollannin osakilpailu siirrettiin osaksi Superleague Formula -sarjaa. Kisojen peruuttaminen teki sarjan aloittamisen mahdottomaksi.
Käräjäkoski
pienoiskuva|Luontoa Käräjäkoskella. Käräjäkoski on Riihimäen Pohjankorvessa, lähellä Hausjärven rajaa sijaitseva Vantaanjoen koski sekä luontokohde.
Käräjäkoskessa Vantaajoen vesi pääsee vauhtiin ja samalla se hapettuu sekoittuessaan ilman kanssa. Hapekkaassa vedessä viihtyvät kalat, hyönteiset ja kasvit. Koskikivien koloista löytyy monien vesihyönteisten toukkia, kuten vesiperhosia, päivänkorentoja ja koskikorentoja. Käräjäkosken kalastoon kuuluu istutusten myötä kirjolohi ja harjus. Muita kaloja ovat taimen, hauki, ahven, made, nahkiainen ja kivisimppu. Alueen kasvistoon kuuluu muun muassa tuomi, käenkaali, rentukka ja valkovuokko. Kesällä kosteikolla kasvaa myös kurjenmiekka ja keltaängelmä.
Noin 1,2 kilometrin pituisella luontopolulla voi tutustua Käräjäkosken luontoon ja elämään. Polku seurailee jokivartta, kulkien sekä joen etelä- että pohjoisrannalla, tuoden kävijänsä takaisin lähtöpaikkaan. Luontopolulla on myös kuusi Vantaanjoen luonnosta kertovaa opastaulua. Luontopolku on kesällä 2005 kunnostettu myös liikuntarajoitteisille sopivaksi. Polun varrella on myös kalastuslaituri ja alueella on hyvät mahdollisuudet virkistyskalastukseen. Kalastukseen tarvitaan kuitenkin lupa ja kalastus on sallittua ainoastaan perholla ja uistimella. Matojen ja vastaavien syöttien käyttö on kielletty. Taimenet ovat täysin rauhoitettuja, eikä niitä saa ottaa saaliiksi. Kalastus on myös kielletty 11.9-15.11 aikana taimenten kuturauhoituksen vuoksi.
Banaaninlastaajan laulu
Banaaninlastaajan laulu (Day-O tai The Banana Boat Song) on jamaikalainen laulu, josta tuli erittäin suosittu ympäri maailmaa vuonna 1956 Harry Belafonten levytyksenä. Siitä tuli Belafonten suurin hitti. Laulua pidetään joissakin lähteissä jamaikalaisena kansansävelmänä ja perinteisenä työlauluna, joissakin lähteissä sen tekijöiksi mainitaan Irving Burgie, William Attaway ja myös Harry Belafonte. Laulu edustaa jamaikalaista mento-musiikkiperinnettä, joskin sitä usein pidetään calypso-musiikin edustajana. Calypso on kuitenkin kotoisin Trinidad ja Tobagosta eikä Jamaikasta.
Suomeksi ”Banaaninlastaajan laulun” sanoitti Sauvo Puhtila, ja sen levyttivät vuonna 1957 sekä Taru Pyhälä että Olavi Virta.